Monk (Narva)Foto: kollaaž: (2 x Karmo Tüür)
Narva on kohati kentsakas. Taaskord sinna saabudes saan teada, et minu majutuskoha lähedal on uksed avanud koht nimega Vinland. Põgus guugeldus näitab, et nende köök võib mulle huvi pakkuda küll (vähemalt on täidetud miinimumnõue – menüüs leidub suppe) ning et nad avavad uksed kella viiest õhtul. Noh olgu peale, olen siis nõks peale viite kohal esimese kundena ... aga selleks et kuulda, et süüa veel ei saa midagi, sest kokku olla alles poodi läinud. Mida hekki!
Ehkki mul hakkab ajaga nüüd juba kitsaks minema, jõuan põigata lähedalolevasse Astri keskusesse, kus tean et mõned puhvetid on veel külastamata. Esimesena jääb jalgub aasiakas nimega Monk ja siia ma siis maandungi. Ütleme nii, et nägemus söögikorrast kuskil kaubakeskuse koridoris pole küll mu esimene eelistus, kuid läks seekord siis nii.